(Návrh)

Komuniké

Vláda Slovenskej republiky na zasadnutí dňa ........ 2004 prerokovala a schválila návrh zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov. 

Predložený návrh zákona bol vypracovaný v nadväznosti na Návrh rozpočtu verejnej správy na roky 2005 až 2007, ktorý schválila vláda Slovenskej republiky na svojom zasadnutí dňa 13. októbra 2004, ako aj v nadväznosti na bod 2.5 „Návrhu na úpravu podmienok odmeňovania zamestnancov v sektore verejnej správy“ vypracovaného Ministerstvom financií Slovenskej republiky. 

Návrhom zákona sa zvyšuje suma hodnostného príplatku príslušníka Hasičského a záchranného zboru, ako aj suma príplatku za štátnu službu v sťaženom a zdraviu škodlivom prostredí a na miestach s ohrozením života a zdravia. Predmetom novelizácie sú aj niektoré skutočnosti týkajúce sa služobného pomeru príslušníka Hasičského a záchranného zboru.

	Navrhovanou zmenou zákona č. 315/2001 Z. z. v znení neskorších predpisov sa vytvárajú priaznivejšie podmienky na vykonávanie štátnej služby v Hasičskom a záchrannom zbore.